google/wiki40b huggingface dataset:
Michal Penk

Životopis

Michal Penk bol v detstve úspešný klavirista. V najvýznamnejších súťažiach získaval skvelé umiestnenia.
V roku 1984 začal hrať v skupine Julie 2300. V roku 1985 hľadali speváka do skupiny Lucie a tip na osemnásťročného Michala Penka dal vtedajší manažér Michal Kaizr. A v novembri 1985 sa stal spoluzakladateľom skupiny. Súbežne s kapelou Lucie hral aj v kapele Bossanova. V priebehu leta 1986 spevák Michal Penk z kapely Lucie odišiel, pretože ho zlákal Ladislav Štaidl do Orchestra Ladislava Štaidla.
Spolupracoval s producentským duom ORM (Petr Orm, Pavel Orm) s ktorým na seba výrazne upozornili koncom 80. rokov pesničkami “Odpusťte nám” alebo “Stín”, súčasne vystupoval v duetoch s Ivetou Bartošovou. Napísal pre ňu hudbu k piesňam "Útoč svou láskou", "Závod s mládím", "Tichá píseň". Naspieval titulnú pieseň k TV seriálu Chlapci a chlapi “Má daleká” (seriál o vojakoch hrali v ňom napr.: Eva Vejmělková, Martin Zounar, Sabina Laurinová a ďalší). V roku 1989 mu vyšiel jeho prvý album Michal Penk. Po revolúcii založil kapelu Sing Sing,, ktorá hrala tvrdý rock. Vydali štyri albumy. A v hudobnej tvorbe produkoval albumy speváčke Tereze Pergnerovej.
Začiatkom 90. rokov sa znova vrátil s piesňou “O bláznech”. Je to jeho najväčší a najúspešnejší hit. Na pesničku "O bláznech" natočil aj videoklip, ktorý mu režíroval Sagvan Tofi. V roku 1993 pre film “Kanárská spojka” zložil scénickú hudbu a naspieval piesne do filmu. V tomto filme vystupoval aj ako herec, hral tam sám seba. K filmu vydal album “Naopak” s podtitulom Kanárská spojka. Potom 1994, ale prišiel strmý pád. Spadol do dlhoročnej drogovej závislosti. Päť rokov medzi 1996 – 2001  sa systematicky ničil používaním drog. Potom nastal veľmi veľký obrat, keď našiel cestu k Bohu. Lenže neskôr sa od Boha odvrátil a vybral si radšej drogy. Potom sa predsa len spamätal a začal sa opäť pripomínať v roku 2002 a 2004. Podľa svojich slov je už teraz čistý, ale hudobné návraty mu zatiaľ stále nevychádzajú. Hral v českom muzikáli Michala Davida na motívy románu Alexandra Dumasa – Traja mušketieri postavu Aramisa.
V 80. rokoch spolupracoval s Ivetou Bartošovou, s ktorou spolu žili v spoločnej domácnosti. Potom Michal Penk zoznámil Ivetu Bartošovú s Ladislavom Štaidlom. Speváčka Michala kvôli Štaidlovi opustila.
V roku 1991 sa mu s vtedajšou priateľkou narodil syn Kryštof  (Christopher). Neskôr v roku 1994 sa s priateľkou rozišiel .
Pre Elišku

Venovanie

Dodnes sa nevie, či sa skladba mala pôvodne volať Pre Elišku. Podľa jednej teórie sa mala volať Pre Terezu. Niektorí vedci tvrdia, že Ludwig Nohl zle opísal názov skladby v staronemčine ako Pre Elišku (Für Elise), namiesto Pre Terezu. Touto Terezou mala byť údajne hudobnica Therese Malfattiová, ktorú skladateľ v roku 1810 požiadal o ruku. No nemecký muzikológ Klaus Martin Kopitz tvrdil, že ženou, ktorej Beethoven skladbu venoval, bola nemecká speváčka Elisabeth Röckelová. S ďalšou teóriou o venovaní skladby prišiel taliansky vedec Luca Chiantore, ktorý po osmich rokoch výskumu tvrdil, že skladbu Pre Elišku nenapísal Beethoven, ale pravdepodobne jej nálezca Ludwig Nohl.
Pál Keszegh

Komunálna politika

Pál Keszegh bol zvolený vo volebnom období 2001-2005 za poslanca Trnavského samosprávneho kraja.
Anežka Přemyslovna († 1268)

Životopis

Okolo roku 1245 sa vydala za meißenského markgrófa Henricha III. Jasného. Jeho prvou manželkou bola Konštancia, dcéra rakúskeho vojvodu Leopolda VI. Babenberského, s ktorou mal synov Albrechta a Dietricha. Po smrti Konštancie sa jeho druhou manželkou stala Anežka, deti sa však z manželstva nenarodili. Henriich svoje územia rozdelil v roku 1262 tak, že Albrecht dostal Durínsko a Dietrich Plisensko s mestom Lipsko. Pre seba si nechal Meißen.
Anežka zomrela v roku 1268 a bola pochovaná v kláštore Altzella. Henrich sa oženil ešte tretí raz, uzavrel nerovné manželstvo s Alžbetou z Maltic.
Lantenne-Vertière

Poloha

Obec má rozlohu 9,88 km². Najvyšší bod je položený 311 m n. m. a najnižší bod 221 m n. m.

Obyvateľstvo

Počet obyvateľov obce je 538 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jacques-de-Thouars

Poloha

Obec má rozlohu 5,55 km². Najvyšší bod je položený 108 m n. m. a najnižší bod 47 m n. m.

Obyvateľstvo

Počet obyvateľov obce je 462 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Courteuil

Poloha

Obec má rozlohu 5,32 km². Najvyšší bod je položený 84 m n. m. a najnižší bod 42 m n. m.

Obyvateľstvo

Počet obyvateľov obce je 632 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marián Hatala

Životopis

Základné vzdelanie nadobudol v Holíči a Senici. Od roku 1974 do roku 1978, študoval na bratislavskom Gymnáziu pre telesne postihnutú mládež. Po maturite študoval tri roky germanistiku a slovakistiku na Filozofickej fakulte Univerzity Komenského v Bratislave. Po štúdiách pracoval na Okresnej správe spojov v Senici, bol knihovníkom v Sobotišti, vyučoval nemecký jazyk na III. ZŠ v Senici. V rokoch 1995 – 2000 bol učiteľom nemeckého jazyka na súkromnom gymnáziu Mercury v Bratislave. Do marca 2003 pôsobil ako šéfredaktor česko-slovenského týždenníka Mosty, odvtedy je umelcom v slobodnom povolaní a autorom viacerých kníh. Je členom najväčšej rakúskej spisovateľskej organizácie Grazer Autorenversammlung (so sídlom vo Viedni). Do oblasti jeho tvorby patrí poézia, literatúra pre deti a mládež, recenzistika, publicistika a preklady z poézie a prózy písanej po nemecky. Žije v Bratislave.

Tvorba

Marián Hatala začal písať poéziu pomerne neskoro. Prvé básne publikoval v literárnych časopisoch, jeho knižným debutom bola na jar roku 1990 vydaná zbierka básní Moje udalosti. V nej sa začína prejavovať ako ironický komentátor súčasnosti, čo sa prelína v celej jeho tvorbe. Hatalov básnický jazyk charakterizuje hravosť a nápaditosť, civilné gesto, a to zväčša na pôdoryse krátkych príbehov, ktoré pripomínajú fotografické momentky. Všeobecne možno povedať, že Hatalova poézia je čitateľsky prístupná a adresná. Jedným z ťažísk v jeho tvorbe je poézia určená pre detského čitateľa (Kratochvíle pre väčšie deti a menších dospelých a Spoveď záškoláka). Recenzie, eseje a fejtóny uverejňuje v slovenských periodikách, no už mnoho rokov autorsky prispieva do časopisu Listy, pravidelne sa venuje prekladom  z nemecky písanej literatúry. Rakúskych, nemeckých i švajčiarskych básnikov a prozaikov predstavuje na stránkach slovenských literárnych časopisov, v Slovenskom rozhlase a počas autorských večerov. Jeho básne si možno nalistovať aj v internetovom vydavateľstve ​ Fixpoetry Hamburg a sú aj na stránkach internetového časopisu Ilegalit .
Émagny

Poloha

Obec má rozlohu 5,15 km². Najvyšší bod je položený 248 m n. m. a najnižší bod 202 m n. m.

Obyvateľstvo

Počet obyvateľov obce je 614 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Humes-Jorquenay

Poloha

Obec má rozlohu 15,64 km². Najvyšší bod je položený 452 m n. m. a najnižší bod 313 m n. m.

Obyvateľstvo

Počet obyvateľov obce je 579 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Philadelphia City Hall

Philadelphia City Hall (doslovne Philadelphská radnica) je sídlo vlády mesta Philadelphia v štáte Pensylvánia. S výškou veže, vrátane sochy, 167 metrov je druhou najvyššou murovanou stavbou na svete (prvou je Mole Antonelliana). Váha budovy je prenášaná žulovými a tehlovými stenami s hrúbkou až 6,7 metra. Na exteriér sa použili materiály ako vápenec, žula a mramor.
Výstavba prebiehala v rokoch 1871 - 1901. Od 1901 do 1908 bola najvyššou budovou na svete (okrem Washington Monument a Eiffelovej veže). Do roku 1932 bola najvyššou v Pensylvánii, keď jej výšku prekonala stavba Gulf Tower. Do výstavby One Liberty Place (1984–1987) bola najvyššou budovou v meste. Od roku 1976 je kultúrnou pamiatkou USA.
Autorom budovy bol John McArthur mladší, ktorý ju navrhol v štýle Second Empire. Na vrchole veže je umiestnená socha Williama Penna.
Pyrrhón z Élidy

Pyrrhón z Élidy alebo Pyrrhon z Elidy (* asi 360 pred Kr., † asi 270 pred Kr.) bol starogrécky filozof, zakladateľ antického skepticizmu (staršieho skepticizmu).
Pyrrhonovo učenie sa stalo známym z prác jeho žiaka Timona. V centre Pyrrhonovej pozornosti je etika, otázka šťastia a jeho dosiahnutia. Šťastie chápe ako nevznetlivosť (ataraxia) a neprítomnosť utrpenia (apatia). Prostriedkom k dosiahnutiu šťastia je skepticizmus. Podľa Pyrrhonovho učenia nemôžeme o veciach nič vedieť, preto je lepšie zdržiavať sa (epoché) akýchkoľvek úsudkov o nich.
Saint-Jacques-des-Arrêts

Poloha

Obec má rozlohu 7,47 km². Najvyšší bod je položený 761 m n. m. a najnižší bod 370 m n. m.

Obyvateľstvo

Počet obyvateľov obce je 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rosay (Jura)

Poloha

Obec má rozlohu 9,93 km². Najvyšší bod je položený 637 m n. m. a najnižší bod 359 m n. m.

Obyvateľstvo

Počet obyvateľov obce je 128 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Delukse

Produkcia

14. októbra 2016 bolo oznámené, že televízia JOJ chystá osemdielny seriál z prostredia hotela pod názvom Delukse, so Zuzanou Fialovou v hlavnej úlohe, ktorý mal mať premiéru v roku 2017. 19. mája 2017 bolo ale oznámené, že seriál dostal stopku. 2. novembra 2017 bolo oznámené, že seriál bude mať šestnásť častí a premiéra bola stanovená na rok 2018. Premiéra bola nakoniec stanovená na jeseň 2019.
Predpremiéru mal seriál 17. augusta 2019 na na Mágio Pláži v Bratislave, ďalšie premietania boli 23. augusta v ZOC MAX Prešov, 24. augusta v OC Atrium Optima Košice, 26. augusta ZOC MAX Žilina a 27. augusta v OC MAX Nitra.
 Televíznu premiéru mal 4. septembra 2019.
Renneville (Haute-Garonne)

Poloha

Obec má rozlohu 8,42 km². Najvyšší bod je položený 273 m n. m. a najnižší bod 172 m n. m.

Obyvateľstvo

Počet obyvateľov obce je 487 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Patricia Nealová

Životopis

S herectvom začínala, tak ako mnoho iných amerických hercov, v New Yorku na Broadwayi. V roku 1947 dostala prestížnu americkú divadelnú cenu Tony za predstavenie Another Part of the Forest.
Vo filme začínala v roku 1949 v snímke John Loves Mary po boku vtedajšieho herca Ronalda Reagana. V tom istom roku si zahrala i s Gary Cooperom, s ktorým potom nadviazala milostný vzťah, ktorý skončil tehotenstvom, následnou interrupciou, rozchodom a aj jej odchodom z Hollywoodu. V roku 1951 sa zoznámila s britským spisovateľom Roaldom Dahlom, za ktorého sa v roku 1953 vydala. Do Holywoodu sa vrátila až v roku 1957, keď si zahrala vo filmovej dráme Tvár v dave. V roku 1961 sa objavila po boku Audrey Hepburnovej aj v snímke Raňajky u Tiffanyho.
Najväčší úspech jej však priniesol film Hud z roku 1963, ktorý jej vyniesol nomináciu na Zlatý glóbus, cenu BAFTA ako aj Oscara za najlepší ženský herecký výkon v hlavnej úlohe.
Patrica Nealová počas svojho tehotenstva v roku 1965 prekonala mozgovú mŕtvicu, ktorá si vyžiadala veľmi zložité liečenie a rehabilitáciu. Toto všetko absolvovala bez vplyvu na zdravotný stav jej dcéry Lucy. V roku 1968 si zahrala v v snímke The Subject was Roses, za ktorý bola nominovaná na ďalšieho Oscara.
Za televízny film The Homecoming: A Christmas Story z roku 1971 Patrica Nealová získala cenu Zlatý glóbus a bola nominovaná aj na cenu Emmy.
V roku 1981 bol o udalostiach okolo jej mozgovej príhody počas tehotenstva v roku 1965 natočený životopisný televízny film Príbeh Patrice Nealovej. Jej postavu v ňom stvárnila oscarová herečka Glenda Jacksonová.
Tretí Jánov list

Tretí Jánov list alebo Tretí list Jánov (skratka 3 Jn alebo 3J) je kniha Nového zákona. Patrí k novozákonným deuterokánonickým knihám. Podľa tradície je jeho autorom apoštol Ján. Adresátom listu je Gájus. Text má charakter súkromneho listu.
Far Ultraviolet Spectroscopy Explorer

Fázy

Teleskop bol dopravený na obežnú dráhu pomocou rakety Delta II 24. júna 1999. Prvých tri a pol roka činnosti bolo označených ako primárna misia. Počas tejto fázy bol pozorovací čas teleskopu rozdelený medzi vedecký tím FUSE a vedecké tímy organizácií, ktoré boli boli vybrané agentúrou NASA k účasti na projekte.
1. apríla 2003 prešiel projekt do fázy predĺženej misie, ktorá trvala až do ukončenia v polovici roka 2007. Počas predĺženej misie bol program plne financovaný NASA a teleskop bol prístupný širokej astronomickej komunite. V rámci zníženia prevádzkových nákladov bolo rozhodnuté obmedziť obsluhu pozemného riadiaceho strediska. V primárnej fáze bola obsluha v riadiacom stredisku prítomná 24 hodín denne, ale počas predĺženej misie to bolo len 16 hodín denne a len v pracovné dni. Mnoho procedúr tak muselo byť automatizovaných. Počas aktívneho života bolo odvysielaných viac ako 65 miliónov sekúnd vedeckých dát, pričom 29 miliónov pripadalo na primárnu misiu.

Riadenie

Príkazy boli teleskopu prenášané prostredníctvom hlavnej pozemnej antény nachádzajúcej sa v University of Puerto Rico v Mayagüez v Puerto Ricu. Teleskop obiehal po kruhovej obežnej dráhe s apogeom približne 770 km a dobou obehu okolo 100 minút a sklonom dráhy 25 °. Kontakt s pozemným strediskom tak bol možný len po dobu 10 minút počas šiestich až siedmich obehov a potom nebolo možné nadviazať ďalších sedem až osem obehov. Väčšinu času teda nebolo možné priame riadenie a príkazy tak museli byť nahrané počas "komunikačného okna" a teleskop potom sám vykonával zameranie sledovaných objektov, vystredenie objektov v zornom poli, nastavovanie spektrografu a ďalšie činnosti. Nahromadené dáta boli uchovávané v digitálnej podobe a potom expedované pozemnou stanicou.
Olympijské hry (moderné)

Olympijské hry modernej doby sú vrcholné medzinárodné športové podujatie konajúce sa každé dva roky v podobe zimných olympijských hier a letných olympijských hier. Nadväzujú na tradíciu starogréckych olympijských hier, ktoré sa konali v Olympii na Peloponézskom polostrove. Ich zakladateľom bol podľa povesti Herakles a patrili k štyrom najväčším starogréckym slávnostiam. 
Prvé olympijské hry modernej doby boli otvorené v roku 1896 symbolicky v Grécku v Aténach po prijatí príslušného návrhu baróna Pierra de Coubertina roku 1894 v Paríži, kde zároveň vytvorili Medzinárodný olympijský výbor. Na prvej olympiáde sa zúčastnilo 13 krajín. O štyri roky neskôr prijal športovcov Paríž. Hry sa nekonali len vo vojnových rokoch 1916, 1940 a 1944. Okrem toho sa konali tzv. neoficiálne vyhlásené olympijské hry v roku 1906 v Aténach.
Zimné olympijské hry sa konajú od roku 1924 a letné od 1896. Letné paralympijské hry sa konajú od roku 1960 a zimné od roku 1976.
Olympijské hry sa delia len na LOH a ZOH, ktoré sa konali v rovnaký rok. V roku 1992 boli naposledy v tom istom roku, čiže OH v Barcelone a ZOH v Albertville. Potom nasledovali ZOH v roku 1994 Lillehammeri.
Horný Moštenec

Horný Moštenec je mestská časť mesta Považská Bystrica. Nachádza sa nad časťou Dolný Moštenec. K mestu bola pričlenená v roku 1979. Nachádza sa tu rímskokatolícky Kostol sv. Cyrila a Metoda.

Demografia

Obec mala v roku 2009 595 obyvateľov.

Geografia

Rozloha katastrálneho územia obce je 7 141 175 m².

Poloha

Vzdialenosť od centra Považskej Bystrice je 6,5 km.

Vodstvo

Obcou preteká potok Mošteník. V minulosti v potoku plávali pstruhy a malé raky.
Vývrat (potok)

Vývrat je potok na Záhorí, vo východnej časti okresu Malacky. Je to pravostranný prítok Rudavky, má dĺžku 9,8 km a je tokom V. rádu.

Prameň

Pramení v Malých Karpatoch, v podcelku Pezinské Karpaty, v časti Biele hory, na južnom svahu Hubalovej (534,8 m n. m.) v nadmorskej výške okolo 500 m n. m.
Igor Thurzo

Životopis

Študoval rok na gymnáziu v Sarajeve. Vyučil sa za kachliara u M. Brxu v Turanoch a v Martine. Od roku 1920 majiteľ kachliarskej firmy v Martine, od roku 1921 starosta v Martine. Organizátor remeselného hnutia na Slovensku, zakladateľ Veľkonákupného družstva. Významný činiteľ komunálnej politiky na Slovensku. Zaslúžil sa o postavenie viacerých verejných budov a objektov v Martine.
Saint-Julien-Labrousse

Poloha

Saint-Julien-Labrousse má rozlohu 16,47 km². Najvyšší bod je položený 899 m n. m. a najnižší bod 315 m n. m.

Obyvateľstvo

Saint-Julien-Labrousse má 346 obyvateľov (2009).
Graf vývoja obyvateľstva:
Zdroje: INSEE
LG Optimus G Pro

LG Optimus G Pro je high-end smartfón alebo phablet od spoločnosti LG Electronics. Uvedený bol v USA 10. mája 2013.

Procesor

LG Optimus G Pro obsahuje systém na čipe Qualcomm Snapdragon 600 APQ8064 s procesorom Quad-core Krait taktovaným na 1,7 GHz. Procesor je založený na 28 nm technológii s grafickým procesorom Adreno 320 bežiacim na 400 MHz.

Pamäť

LG Optimus G Pro má 2 GB RAM a 16/32 GB vnútorného úložiska, ktoré je možné rozšíriť microSD kartou do 64 GB.

Displej

Telefón má a 5,5" True HD IPS LCD s rozlíšením 1080x1920 a zobrazujúci 16 777 216 farieb pri 401 PPI.

Kamery

LG Optimus G Pro má 13 Mpx zadnú kameru s jedným LED bleskom. Dokáže nahrávať Full HD 1080p video pri 30 fps. Obsahuje tiež prednú 2,1 Mpx kameru, schopnú nahrávať HD 720p video pri 30 FPS. Kamera podporuje digitálny zoom do 8x.

Batéria

LG Optimus G napája štandardná lítium-polymérová batéria s kapacitou 3140 mAh.

Softvér

LG Optimus G beží na systéme Android 4.1.2 Jelly Bean rozšírený pomocou LG Optimus UI 3.0. Spoločnosť LG vydala aktualizáciu na Android 4.4 KitKat 21. marca 2014.
ATP World Tour 2009

Association of Tennis Professionals (ATP) World Tour je elitný okruh turnajov pre profesionálnych tenistov organizovaný ATP. ATP World Tour zahŕňa grandslamové turnaje (organizované Medzinárodnou tenisovou federáciou (ITF)), ATP 1000, ATP World Tour 500 series, ATP World Tour 250 series, World Team Cup, Davisov pohár (organizovaný ITF) a Finále ATP World Tour.

Program

Toto je kompletný program turnajov na ATP World Tour 2009, s hráčmi, ktorý postúpili aspoň do štvrťfinálového kola.

Štatistické informácie

Stav k 23. 8. 2009
Igor Vitalievič Presňakov

Biografia

Narodil sa v Moskve a vyštudoval klasickú hudbu v blízkej akadémii. Štúdium ukončil v odboroch gitara a dirigent. Presťahoval sa do Holandska, kde žije a pôsobí už viac ako 35 rokov. Jeho unikátny spôsob hry na gitaru je ovplyvnený viacerými štýlmi - Reggae, Rock and Roll, R&B, Country-western, Jazz, ale aj Heavy metal. Počas hry zvykne rytmus a melódiu dotvárať udieraním alebo bubnovaním na telo gitary. Aj keď sa sústredí zväčša na inštrumentálnu hru, občas zaznie aj jeho spev.
Jeho špecialitou je aj hra na sedemstrunnú ruskú gitaru.
Jeho popularita prudko vzrástla po roku 2007, najmä vďaka jeho nahrávkam videoklipov cover-verzií známych skladieb. Mnohé z jeho videí prekračujú hodnoty miliónov pozretí a jeho kanál má viac ako 500 tisíc odberateľov. Je zároveň oficiálnym spolupracovníkom značky gitár Takamine a zosilovacieho gitarového príslušenstva Fender.
Ako zdroj inšpirácie mu slúži široká škála žánrov a interpretov - The Beatles, Led Zeppelin, Deep Purple, Pink Floyd. Medzi ruskými umelcami sú to Andrej Makarevič, Viktor Coj, Vladimir Vysockij alebo Žana Bičevskaja. Z klasikov sú to Rachmaninov, Čajkovskij, Glinka, Musorgskij a tiež ruská duchovná a folklórna hudba.
Okrem hry už skomponovaných skladieb sa venuje aj kompozícii, jeho hudba bola napríklad použitá v predstavení Six Years od Sharra Whitea v Lex Theatre v Hollywoode.
5. apríla 2013 sa v Moskovskom B2 klube uskutočnil jeho prvý koncert v Rusku.
Łebsko

Łebsko je pobrežné jazero v Pomoranskom vojvodstve na Słowińskom pobreží (Wybrzeże Słowińske), tretie najväčšie (7 142 ha) v Poľsku. Je dlhé 16,4 km a široké 7,6 km. Maximálna hĺbka je 6,3 m (kryptodepresia: jazero sa nachádza v nadmorskej výške 0,3 m). Łebsko leží na území Słowińskiego Parku Narodowego. Severný breh tvorí Łebská kosa (Mierzeja Łebska) s pohyblivými pieskami, ktorá v minulosti oddelila zátoku Baltského mora. Cez jazero preteká rieka Łeba. Jazero je kanálmi spojené s jazerami Gardno a Sarbsko.
Penza

História

Penza má svoj názov odvodený podľa rieky, na ktorej bolo pôvodne založené. Prvý osadníci tu vybudovali drevenené domy bez akéhokoľvek plánu v roku 1663; v tej dobe bola Penza pohraničné mesto. V roku 1793 tu bolo otvorené prvé divadlo. Kamenné domy sa tu začali stavať až v 19. storočí.

Priemysel

V meste sa vyrábajú zariadenia a stroje pre ťažbu ropy, hodinky a elektrotechnika. Tiež sa tu vyrába papier.

Významné budovy a inštitúcie

Keďže je mesto centrum celej oblasti, nachádzajú sa tu univerzity. Je ich celkovo päť (Štátna technická univerzita, Pedagogická univerzita, Poľnohospodárska akadémia, Technologický inštitút a Inštitút staviteľstva). Tiež sa tu nachádza ďalších 13 vysokých škôl a 77 nižších škôl. Boli tu vybudované štyri múzeá, tri divadlá a tri galérie.
Stredisko prípravy kozmonautov J. A. Gagarina

Stredisko prípravy kozmonautov J. A. Gagarina plným názvom Vedecko-výskumné skúšobné centrum prípravy kozmonautov J. A. Gagarina (NII CPK JA Gagarina, rus. Научно-исследовательский испытательный центр подготовки космонавтов имени Ю. А. Гагарина, НИИЦПК им.Ю.А.Гагарина), bežne nazývané CPK (ЦПК), je ruská štátna rozpočtová organizácia, zodpovedná za prípravu kozmonautov , počnúc organizáciou výberu, cez kompletný výcvik a prípravu na kozmický let, až po poletovú rehabilitáciu.
Stredisko bolo založené v roku 1960 ako špecializovaná zložka vojenského letectva. Roku 2009 bolo založené nové, civilné, Centrum prípravy kozmonautov v podriadenosti agentúry Roskosmos. Pôvodné vojenské CPK počas prvej polovice roka 2009 odovzdalo majetok aj zamestnancov a v lete 2009 bolo zrušené.

Úlohy CPK

Základnou úlohou CPK je výber a všestranná príprava kozmonautov na let kozmickou loďou, pobyt na vesmírnej stanici, vykonávanie vedeckých experimentov, jednoducho na všetko, čo ich môže vo vesmíre stretnúť. A to vrátane lekárskej starostlivosti a poletovej rehabilitácie. Na plnenie hlavnej úlohy postupne v stredisku vzniklo rozsiahle zázemie, vrátane série trenažérov a makiet kozmických lodí, niektorých vo vodnom bazéne. Súčasťou strediska je aj letecký pluk. Pracovníci CPK sa tiež zúčastňujú skúšok kozmickej techniky, vývoja nových kozmických lodí aj podpornej techniky.

Prechod pod Roskosmos

Ruská vláda v októbri 2008 rozhodla (nariadením č 1435 z 1. októbra 2008) o vytvorení novej Federálne štátnej rozpočtovej organizácie "Vedecko-výskumné skúšobné centrum prípravy kozmonautov J. A. Gagarina" rus. Федеральное государственное бюджетное учреждение «Научно-исследовательский испытательный центр подготовки космонавтов имени Ю.А. Гагарина) podriadené Roskosmosu, ktorej uložila do deviatich mesiacov prevziať činnosť, majetok i zamestnancov doterajšieho vojenského "Ruského štátneho vedecko-výskumného testovacieho centra prípravy kozmonautov J. A. Gagarina" a toto po odovzdaní všetkých aktív zrušiť. Vlastný proces inventarizácie a preberania majetku a zamestnancov prebehol v prvej polovici roka 2009. Avšak nie bez problémov, vedenie ministerstva obrany si, za rozhodného odporu zamestnancov CPK, pokúšalo nechať špeciálne vybavené lietadlá strediska na bežné dopravné účely. Dňa 27. marca 2009 bol (s platnosťou od 30. marca) vymenovaný prvý náčelník nového "civilného" CPK, skúsený kozmonaut, Sergej Krikaľov.
Saint-Sylvestre-Pragoulin

Poloha

Obec má rozlohu 23,81 km². Najvyšší bod je položený 397 m n. m. a najnižší bod 256 m n. m.

Obyvateľstvo

Počet obyvateľov obce je 1 081 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pons (Alpes-de-Haute-Provence)

Poloha

Saint-Pons má rozlohu 32,06 km². Najvyšší bod je položený 2 879 m n. m. a najnižší bod 1 097 m n. m.

Obyvateľstvo

Saint-Pons má 742 obyvateľov (2009).
Graf vývoja obyvateľstva:
Zdroje: INSEE